ముంబై: అండర్-19 చాలెంజర్ ట్రోఫీ క్రికెట్ టోర్నీని ఇండియా బ్లూ గెలుచుకుంది. శనివారం క్రికెట్ క్లబ్ ఆఫ్ ఇండియా గ్రౌండ్లో జరిగిన ఫైనల్లో ఇండియా బ్లూ 95 పరుగుల తేడాతో శ్రీలంక బోర్డు ప్రెసిడెంట్స్ లెవెన్ను ఓడించింది. తొలుత బ్యాటింగ్ చేసిన ఇండియా బ్లూ 244 పరుగులకు ఆలౌటైంది. ఓపెనర్ హిమాన్షు రాణా (78), వికెట్ కీపర్ ఊర్విల్ పటేల్ (57), బడాంగె (53) హాఫ్ సెంచరీలు చేశారు. శ్రీలంక బోర్డు  లెవెన్ కెప్టెన్ అయాన్ సిరివర్ధన నాలుగు, రవీందు సంజన మూడు, నువనిదు ఫెర్నాండో రెండు వికెట్లు తీసుకున్నారు. అనంతరం శ్రీలంక జట్టు 45.4 ఓవర్లలో 149 పరుగులకు ఆలౌటైంది. నిషాన్ మదుష్క (44), రవీందు సంజన (28) మినహా మిగిలిన బ్యాట్స్మెన్ విఫలమయ్యారు. పేసర్ మవి, రథ్వ చెరో మూడేసి వికెట్లు పడగొట్టారు. మూడోస్థానం కోసం పోరులో ఇండియా గ్రీన్ (285/6) 21 పరుగులతో ఇండియా రెడ్ (264 ఆలౌట్)పై గెలుపొందింది.
mumbai: ander-19 chalenjar trofy cricket torneeni india bloo geluchukundi. sanivaaram cricket club af india groundlo jarigina fainallo india bloo 95 parugula tedaatho srilanka bordu presidents levennu odinchindi. toluta batting chesina india bloo 244 parugulaku aaloutaindi. openar himanshu raanaa (78), vicket keepar oorvil patel (57), badange (53) haf senchareelu chesaru. srilanka bordu  leven kepten ayan sirivardhana naalugu, raveendu sanjana moodu, nuvanidu fernando rendu viketlu teesukunnaru. anantaram srilanka jattu 45.4 ovarlalo 149 parugulaku aaloutaindi. nishan madushka (44), raveendu sanjana (28) minaha migilina batsmen viphalamayyaru. paser mavi, rathwa chero moodesi viketlu padagottaru. moodosthaanam kosam porulo india green (285/6) 21 parugulatho india red (264 alout)pai gelupondindi.